CELEX: 32004D0227
Language: el
Date: 2004-02-26 00:00:00
Title: 2004/227/ΕΚ: Απόφαση του Συμβουλίου, της 26ης Φεβρουαρίου 2004, για τροποποίηση της απόφασης 2002/736/ΕΚ με την οποία εξουσιοδοτείται η Ελληνική Δημοκρατία να εφαρμόσει μέτρο παρέκκλισης από τα άρθρα 2 και 28α της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών

Avis juridique important

|

32004D0227

2004/227/ΕΚ: Απόφαση του Συμβουλίου, της 26ης Φεβρουαρίου 2004, για τροποποίηση της απόφασης 2002/736/ΕΚ με την οποία εξουσιοδοτείται η Ελληνική Δημοκρατία να εφαρμόσει μέτρο παρέκκλισης από τα άρθρα 2 και 28α της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  

Επίσημη Εφημερίδα αριθ. L 070 της 09/03/2004 σ. 0035 - 0036

Απόφαση του Συμβουλίουτης 26ης Φεβρουαρίου 2004για τροποποίηση της απόφασης 2002/736/ΕΚ με την οποία εξουσιοδοτείται η Ελληνική Δημοκρατία να εφαρμόσει μέτρο παρέκκλισης από τα άρθρα 2 και 28α της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών(2004/227/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/EOK του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση(1), και ιδίως το άρθρο 27,την πρόταση της Επιτροπής,Eκτιμώντας τα ακόλουθα:(1) Σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο δύναται, προτάσει της Επιτροπής, να επιτρέπει ομοφώνως σε κάθε κράτος μέλος τη θέσπιση ή την παράταση ειδικών μέτρων, κατά παρέκκλιση από την εν λόγω οδηγία, με σκοπό την απλοποίηση της εισπράξεως του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.(2) Με επιστολή, που πρωτοκολλήθηκε στη Γενική Γραμματεία της Επιτροπής, στις 10 Οκτωβρίου 2003, η ελληνική κυβέρνηση ζήτησε να παραταθεί μέχρι την 31η Δεκεμβρίου 2006 η εφαρμογή της απόφασης 2002/736/ΕΚ(2) με την οποία εξουσιοδοτείται να εφαρμόσει ειδικά μέτρα φορολόγησης στον τομέα των ανακυκλώσιμων απορριμμάτων.(3) Τα λοιπά κράτη μέλη ενημερώθηκαν σχετικά με το αίτημα της Ελλάδας στις 24 Οκτωβρίου 2003.(4) Με την απόφαση 2002/736/ΕΚ εξουσιοδοτήθηκε η Ελληνική Δημοκρατία να εφαρμόσει, μέχρι την 31η Δεκεμβρίου 2003, τα ακόλουθα μέτρα:α) να απαλλαγούν οι ενδοκοινοτικές αποκτήσεις και παραδόσεις ανακυκλώσιμων απορριμμάτων, όπως παλαιοσίδηρος, υπολείμματα σιδήρου και χάλυβα, γυαλί, χαρτί και χαρτόνι, για τους υποκειμένους στον φόρο των οποίων οι πωλήσεις των εν λόγω προϊόντων κατά το παρελθόν έτος αντιστοιχούσαν σε ποσό μικρότερο των 900000 ευρώ·β) να απαλλαγούν οι ενδοκοινοτικές αποκτήσεις και παραδόσεις απορριμμάτων μη σιδηρούχων μετάλλων, ανεξαρτήτως του ακαθάριστου κύκλου εργασιών της επιχείρησης.(5) Στους υποκείμενους στο φόρο, των οποίων οι συναλλαγές καλύπτονται από τις ανωτέρω απαλλαγές, μπορεί να επιτραπεί, υπό όρους που καθορίζονται από την Ελλάδα, να μην εφαρμόζουν τις απαλλαγές στις συναλλαγές τους.(6) Το μέτρο για την εφαρμογή παρέκκλισης απαιτείτο λόγω της δυσχερούς αντιμετώπισης της απάτης στον τομέα αυτόν, όπου ορισμένοι φορείς, κυρίως μικροί μεταπωλητές, δεν συμμορφώνονταν με τις υποχρεώσεις τους να καταβάλλουν στις αρχές το φόρο που είχαν επιβάλει στις παραδόσεις τους. Η επιβολή είσπραξης του φόρου στον εν λόγω τομέα είναι ιδιαίτερα δυσχερής, δεδομένων των επιπλοκών ως προς τον προσδιορισμό και την εποπτεία των δραστηριοτήτων των επιχειρήσεων που δεν συμμορφώνονται. Κατά συνέπεια, οι ρυθμίσεις αυτές αποτελούν αποτελεσματικό μέτρο πρόληψης της απάτης.(7) Στις 7 Ιουνίου 2000, η Επιτροπή δημοσίευσε έγγραφο στρατηγικής για τη βραχυπρόθεσμη βελτίωση της λειτουργίας του συστήματος ΦΠΑ, στο οποίο δεσμευόταν να αντιμετωπίσει ορθολογικά το μεγάλο αριθμό παρεκκλίσεων που ισχύουν. Εντούτοις, σε ορισμένες περιπτώσεις, ο εξορθολογισμός αυτός θα μπορούσε να συνίσταται και στην επέκταση σε όλα τα κράτη μέλη ορισμένων ιδιαίτερα αποτελεσματικών παρεκκλίσεων. Στην ανακοίνωση της Επιτροπής της 20ής Οκτωβρίου 2003 επαναλαμβάνεται η εν λόγω συμβιβαστική λύση.(8) Επομένως, φαίνεται σκόπιμο να εγκριθεί για την Ελληνική Δημοκρατία η παράταση της υφιστάμενης παρέκκλισης, μέχρι την ημερομηνία έναρξης της ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων απορριμμάτων, αλλά το αργότερο μέχρι τις 31 Δεκεμβρίου 2005.(9) Η παρέκκλιση δεν έχει αρνητικές επιπτώσεις για τους προερχόμενους από τον ΦΠΑ ίδιους πόρους των Κοινοτήτων, ούτε επηρεάζει το ύψος του ΦΠΑ που επιβάλλεται στο τελικό στάδιο.(10) Για να διασφαλισθεί η συνεχής εφαρμογή της απόφασης 2002/736/ΕΟΚ, θα πρέπει να προβλεφθεί αναδρομική εφαρμογή της παρούσας απόφασης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 1 της απόφασης 2002/736/ΕΚ, η ημερομηνία "31 Δεκεμβρίου 2003" αντικαθίσταται από την ακόλουθη διατύπωση: "μέχρι την ημερομηνία έναρξης της ισχύος ειδικού καθεστώτος για την εφαρμογή του ΦΠΑ στον τομέα των ανακυκλώσιμων απορριμμάτων, με τροποποίηση της οδηγίας 77/388/ΕΟΚ, αλλά το αργότερο μέχρι τις 31 Δεκεμβρίου 2005".Άρθρο 2Η παρούσα απόφαση εφαρμόζεται από την 1η Ιανουαρίου 2004.Άρθρο 3Η παρούσα απόφαση απευθύνεται στην Ελληνική Δημοκρατία.Βρυξέλλες, 26 Φεβρουαρίου 2004.Για το ΣυμβούλιοΟ ΠρόεδροςN. Dempsey(1) ΕΕ L 145 της 13.6.1977, σ. 1· οδηγία όπως τροποποιήθηκε τελευταία από την οδηγία 2004/7/ΕΚ (ΕΕ L 27 της 30.1.2004, σ. 44).(2) ΕΕ L 233 της 30.8.2002, σ. 36.